Almi d aḥric wis sin n tasut tis 19, tennulfa-d tallit i d-yufraren s tira sɣur yimrabḍen iṛumiyen, i d-yefkan afud i usnulfu n tira, rrnan-d aṭas i tsekla, iswi-nsen ur yelli d asnerni n tsekla neɣ d aseḥbiber fell-as, maca iwaken ad ssiwḍen ad gzun tudert d tuddsa n tmetti taqbaylit, ajerred-agi n tsekla yeldi annar d wafud meqqren i yinaṣliyen aladɣa wid yeɣran deg uɣerbaz aṛumi gar-asen BENSEDIRA i yuran « Cours pratique de langue kabyle » deg useggas 1887, d BOULIFA « Une première année de langue kabyle » deg useggas 1886 d udlis n tsekla « Recueil de poésies kabyles » deg useggas n 1904.